Kolekcijas monēta "Ziemassvētku kaujas"
Channel: LatvijasBanka
Date: 05/12/2016

Latvijas Banka otrdien, 6. decembrī, izlaiž 5 eiro sudraba kolekcijas monētu "Ziemassvētku kaujas". 
Monēta ir veltījums Ziemassvētku kauju varoņiem – latviešu strēlniekiem – un viņu nemirstīgajam ieguldījumam nākamības vārdā. Ziemassvētku kaujas norisinājās 1917. gada 5.–11. janvārī (pēc vecā stila – 1916. gada 23.–29. decembrī), 30 km garā frontes iecirknī no Tīreļpurva līdz Olainei. Tajās pirmo reizi cīņā iesaistījās latviešu militārās vienības, kas tika apvienotas vienā divīzijā ģenerālmajora Augusta Ernesta Misiņa (1863–1940; vēlāk Latvijas armijas pirmais ģenerālis) vadībā.
Kolekcijas monētas "Ziemassvētku kaujas" grafisko dizainu veidojis Kristaps Ģelzis, bet plastisko veidojumu – Ligita Franckeviča.
Vairāk par monētu: https://monetas.bank.lv/monetas/ziemassvetku-kaujas
Par tās iegādes iespējām: https://monetas.bank.lv/iegade